
ΑΠΟΦΑΣΕΙΣ 

Κήρυξη ως αναδασωτέας εχχερσωθείσας δασικής έκτασης 3,100 
στρεμμάτων στη θέση «Καστρί» περιοχής Κοινότητας Ευαγγελι¬ 


σμού Δάααρχείου Ελασσόνας Ν. Λάρισας. 1 

ΑΝΑΚΟΙΝΩΣΕΙΣ 

Γνωστοποίηση Παρακατάθεσης. 2 

Γνωστοποίηση Παρακατάθεσης . 3 

Ειδοποίηση γενομένης παρακαταθέσεως αποζημιώσεως ιδιοκτητών 
απαλλοτριωθέντων ιδιοκτησιών, για τη διαπλάτυνση οδού Παλ. 

Επιδαύρου - Τραχείας Ν. Αργολίδας. 4 

Ειδοποίηση για την παρακατάθεση αποζημίωσης απαλλοτριωθεί- 
σης έκτασης Νομ. Ταμείου Ζακύνθου. 5 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Εγκριση πολεοδομικής μελέτης της περιοχής «Παραλίας» του δή¬ 
μου Ασπροπύργου (ν. Αττικής). 6 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 738 (1) 

Κήρυξη ως αναδασωτέας εκχερσωθείσας δασικής έκτασης 3,100 
στρεμμάτων στη θέση «Καστρί» περιοχής Κοινότητας Ευαγγελισμού 
Δασαρχείου Ελασσόνας Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 
' Εχοντας υπόψη: 

1. Τις διατάξεις για διοικητική αποκέντρωση. 


2. Τις διατάξεις της παρ. 3 του άρθρου 117 του Συντάγματος. 

3. Τις διατάξεις του Ν. 998/79 «περί προστασίας των δασών κ.λπ.» 
και ειδικότερα: α) του άρθρου 41 παράγρ. 1, β) του άρθρου 38 παράγρ. 1. 

4. Τις διαταγές του Υπουργείου Γεωργίας: α) 160417/1180/8.7. 
1980, β) 182447/3049/24.9.80. 

5. Την αριθ. 968/20.3.1987 πρόταση του Δασαρχείου Ελασσόνας 
περί κηρύξεως ως αναδασωτέας της αναφερόμενης στο θέμα εκτάσεως, 
που παράνομα καταλήφθηκε και εκχερσώθηκε στις 20.3.1986 από 
τον Κων/νο Τούσια του Δήμου, αποφασίζουμε: 

Κηρύσσουμε ως αναδασωτέα, με σκοπό τη διατήρηση του χαρα¬ 
κτήρα της δασικής έκτασης, ώστε ν’ αποκλεισθεί η διάθεση αυτής για 
άλλο προορισμό, τη δασική έκταση εμβαδοϋ τριών και 100/1000 
(3,100) στρεμμάτων που παράνομα καταλήφθηκε και εκχερσώθηκε 
από τον Κων/νο Τούσια του Δήμου, που βρίσκεται στη θέση «Καστρί» 
περιοχής Κοινότητας Ευαγγελισμού Δασαρχείου Ελασσόνας. 

Προσδιορίζεται από τα στοιχεία Α, Β, Γ, Δ, Α και έχει όρια: 

Ανατολικά: Με δημόσια δασική έκταση. 

Δυτικά: Ομοίως ως ανωτέρω. 

Βόρεια: Με δημόσια δασική έκταση (δασοβοσκότοπος). 

Νότια: Με δημόσια δασική έκταση που κατέλαβε ο Αναστάσιος 
Κορομηλάς, όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η δασική βλάστηση θα αποκατασταθεί με φυσική αναγέννηση 
(παράγρ. 1 άρθρο 38 Ν. 998/79). 

Η απόφαση αυτή να δημοσιευθεί στην Εφημερίδα της Κυβερνήσεως. 

Λάρισα, 2 Απριλίου 1987 
Ο Νομάρχης 
ΑΠΟΣΤ. ΒΛΑΣΙΑΔΗΣ 

ΑΝΑΚΟΙΝΩΣΕΙΣ 

Α οι8μ· Φ· 913.3/42/12/5363 (2) 

Γνωστοποίηση Παρακατάθεσης. 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 
' Εχοντας υπόψη: 

α. Το Νομοθετικό Διάταγμα 797/71 «περί αναγκαστικών απαλλοτριώ¬ 
σεων». 

β. Την υπ’ αριθ. 072.2/7/Γ1564/6.11.86 (ΦΕΚ 784/7.11.86 
ΤΒ) απόφαση ανάθεσης αρμοδιοτήτων του Υπουργού Εθνικής Άμυνας 
στον Υφυπουργό Εθνικής Άμυνας Ορέστη Παπαατρατή, γνωστοποιεί 
σε όσους διεκδιχούν δικαιώματα κυριότητας καθώς και στους τυχόν 
ενυπόθηκους δανειστές και τρίτους γενικά διεκδικητές πάνω στην 
έκταση 110.929 μ 2 που απαλλοτριώθηκε με την υπ’ αριθμόν 
Ε.1003/57/25.1.84 κοινή απόφαση των Υπουργών Εθνικής - Αμυνας 
και Οικονομικών, για στρατιωτικές ανάγκες, στην περιοχή της Κοινό¬ 
τητας Λευκώνας Σερρών ότι η αποζημίωση που καθώρισε το Εφετείο 
Θεσσαλονίκης με την υπ’ αριθμό 1428/86 απόφασή του για τα ακίνητα 
και άτι βρίσκεται πάνω σε αυτά, όπως φαίνονται στο υπό ΑΚ 1316 
χτηματολογιχό διάγραμμα και στον αντίστοιχο πίνακα, που συντά¬ 
χθηκε σύμφωνα με το άρθρο 24 του Ν.Δ. 797/71 και θεωρήθηκε 
από το Δ/ντή Τεχνικών Υπηρεσιών Ν. ΣΕΡΡΩΝ έχει κατατεθεί στο 
Ταμείο Παρακαταθηκών και Δανείων και έχει εκδοθεί το υπ’ αριθμό 
746428/4.3.87 γραμμάτιο σύστασης παρακαταθήκης συνολικού πο¬ 
σού δραχμών εκατόν εξήντα πέντε χιλιάδων εννιακοσίων (165.900). 

Η αποζημίωση αυτή Θα καταβληθεί στους κατά το Νόμο δικαιούχους. 

Η απόφαση αυτή να δημοσιευθεί στην Εφημερίδα της Κυβέρνησης, 
όπως προβλέπεται από το άρθρο 7 του Ν.Δ/τος 797/71. 

Αθήνα, 7 Απριλίου 1987 
Ο ΥΦΥΠΟΥΡΓΟΣ 
ΟΡΕΣΤΗΣ ΠΑΠΑΣΤΡΑΤΗΣ 

- ♦ - 

Αριθμ. Φ. 913.3/12/8/5364 (3) 

Γνωστοποίηση Παρακατάθεσης. 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 
' Εχοντας υπόψη: 

α. Το Νομοθετικό Διάταγμα 797/71 «περί αναγκαστικών απαλλοτριώ¬ 
σεων». 

β. Την υπ’ αριθ. 072.2/7/Γ1564/6.11.86 (ΦΕΚ 784/7.11.86 
ΤΒ) απόφαση ανάθεσης αρμοδιοτήτων του Υπουργού Εθνικής Άμυνας 
στον Υφυπουργό Εθνικής Άμυνας Ορέστη Παπαστρατή, γνωστοποιεί 
σε όσους διεκδιχούν δικαιώματα κυριότητας καθώς και στους τυχόν 
ενυπόθηκους δανειστές και τρίτους γενικά διεκδικητές πάνω στην 
έκταση 9.881 μ 2 που απαλλοτριώθηκε με την υπ’ αριθμόν ΔΕ 
7997/17.6.82 απόφαση του Νομάρχη Δωδεκανήσου, για στρατιωτι¬ 
κές ανάγκες, στην περιοχή Πλακωτού Κοινότητας Πυλίου Ν. ΚΩ Ν. 
Δωδεκανήσου ότι η αποζημίωση που καθώρισε το Μονομελές Πρωτοδι¬ 
κείο Κω με την υπ’ αριθμό 162/86 απόφασή του για τα ακίνητα και 
ότι βρίσκεται πάνω σε αυτά, όπως φαίνονται στο υπ’ αριθ. Κ 1034 
Δ χτηματολογιχό διάγραμμα και στον αντίστοιχο πίνακα, που συντά¬ 
χθηκε σύμφωνα με το άρθρο 2 του Ν.Δ. 797/71 και θεωρήθηκε από 
το Δ/ντή της ΓΎΣ έχει κατατεθεί στο ταμείο Παρακαταθηκών και 
Δανείων και έχει εκδοθεί το υπ’ αριθμό 846436/4.3.87 γραμμάτιο 
σύστασης παρακαταθήκης συνολικού ποσού δραχμών εφτά εκατομμυ¬ 
ρίων εξήντα έξι χιλιάδων εφτακοσίων (7.066.700). 

Η αποζημίωση αυτή θα καταβληθεί στους κατά το Νόμο δικαιούχους. 

Η απόφαση αυτή να δημοσιευθεί στην Εφημερίδα της Κυβέρνησης, 
όπως προβλέπεται από το άρθρο 7 του Ν.Δ/τος 797/71. 

Αθήνα, 7 Απριλίου 1987 
Ο ΥΦΥΠΟΥΡΓΟΣ 
ΟΡΕΣΤΗΣ ΠΑΠΑΣΤΡΑΤΗΣ 

-ψ- 

Αριθ. 822 (4) 

Ειδοποίηση γενομένης παρακαταθέσεως αποζημιώσεως ιδιοκτητών 

απαλλοτριωθέντων ιδιοκτησιών, για τη διαπλάτυνση οδού Παλ. Επι- 

δαύρου - Τραχείας Ν. Αργολίδας. 

ΝΟΜΑΡΧΙΑΚΟ ΤΑΜΕΙΟ ΑΡΓΟΛΙΔΑΣ 
" Εχοντας υπόψη τα άρθρα 7 και 8 του Ν.Δ. 797/71 «περί αναγκαστι¬ 
κών απαλλοτριώσεων», φέρουμε σε γνώση των κατωτέρω ανιφεοομένων ήτοι: 

Α. Των κεκτημένων ή αξιούντων δικαιώματα κυριότητας στα ακίνητα 
που απαλλοτριώθηκαν σύμφωνα με την 7416/25.7.85 απόφαση του 


Νομάρχη Αργολίδας, δημοσιευθείσα στο Φ.Ε.Κ. 447/1984 τεύχος Δ" 
για τη βελτίωση της οδού παλαιάς Επιδαύρου - Τραχείας. 

Β. Των τυχόν στα ακίνητα τούτα εγγεγραμμένων ενυπόθηκων ή κατασχά- 
ντων δανειστών. \ 

Ότι οι διά των υπ’ αριθ. 471/84 και 351/86 αποφάσεις Μον. 
Πρωτοδικείου Ναυπλίου, ορισθείσες προσωρινές αποζημιώσεις σε δρχ. 
(1.759.350) ένα εκατομμύριο επτακόσιες πενήντα εννέα χιλ. τριακόσιες 
πενήντα κατατέθηκε στο Τ.Π και Δανείων Ναυπλίου και εκδόθηκε το 
υπ’ αριθμ. 15189/13.4.87 γραμμάτιο συστάσεως Παρακαταθήκης. 

Ναύπλιο, 13 Απριλίου 1987 
Ο Νομάρχης ως Πρόεδρος του Ν.Τ. 

ΘΩΜΑΣ ΜΕΤΑΞΑΣ 

-4- 

Αριθ. 798 (5) 

Ειδοποίηση για την παρακατάθεση αποζημίωσης απαλλοτριωθείσης 
έκτασης Νομ. Ταμείου Ζακύνθου. 

ΝΟΜΑΡΧΙΑΚΟ ΤΑΜΕΙΟ ΖΑΚΥΝΘΟΥ 
Έχοντας υπόψη τα άρθρα 7 και 8 του Ν.Δ. 797/1971 «περί 
αναγκαστικών απαλλοτριώσεων» γνωρίζει σ' αυτούς που έχουν δικαίωμα 
κυριότητας της απαλλοτριωθείσης εκτάσεως για την εκτέλεση του έργου 
Ανακαίνιση τμήματος επαρχιακού δρόμου Ζακύνθου - Βολιμών τμήμα 
Αγίου Λαζάρου - Πάστρα η οποία έγινε με απόφαση της Νομάρχου 
Ζακύνθου αριθμ. 1251/2434/22.7.1985 (ΦΕΚ 435/85 Τ.Δ') καθώς 
και σ’ εκείνους που έχουν γράψει σ’ αυτά τα ακίνητα υποθήκη ή τους 
δανειστές που έχουν κάνει κατάσχεση ή τρίτους που τα διεκδιχούν για 
οιοδήποτε λόγο πως η προσωρινή τιμή μονάδας που έχει καθοριστεί 
με απόφαση του Πρωτοδικείου Ζακύνθου αριθμ. 104/1986 για όλα 
τα ακίνητα μαζί με τα επικείμενα καθώς αυτά φαίνονται στο κτηματολο- 
γικό διάγραμμα και πίνακα έχει κατατεθεί στο Ταμείο Παρακαταθηκών 
και Δανείων και έχει εκδοθεί γραμμάτιο συστάσεως παρακαταθήκης 
αριθμ. 6649/9.4.1987 από το Ταμείο Παρακαταθηκών Ζακύνθου για 
συνολικό ποσά δραχμές 58.239.086. 

Η αποζημίωση αυτή πρέπει να δοθεί στους νόμιμους δικαιούχους. 

Η ανακοίνωση αυτή να δημοσιευθεί στην Εφημερίδα της Κυβέρνησης. 

Ζάκυνθος, 9 Απριλίου 1987 
Η Νομάρχης ως Πρόεδρος του Ν.Τ. 

ΕΥΦΗ Δ. ΜΗΤΩΣΗ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 6 ) 

Έγκριση πολεοδομικής μελέτης της περιοχής «Παραλίας» του 
Δήμου Ασπροπύργου (ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

" Εχοντας υπόψη: 

1. Τις διατάξεις του ν. 1337/83 (ΦΕΚ 33/Α) όπως τροποποιήθηκε 
με το ν. 1512/85 (ΦΕΚ 4/Α) και ειδικότερα τα άρθρα 6 (παρ. 1, 
4, 5 και 6), 7 (παρ. 1, 2 και 4) και 43 (παρ. 10). 

2. Τις διατάξεις του ν. δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3 και 9. 

3. Τις διατάξεις του ν.1577/85 (ΦΕΚ 210/Α) και ειδικότερα τα 
άρθρα 6 (παρ. 1), 7, 8, 9 και 16. 

4. Τις διατάξεις του ν. 1558/1985 (ΦΕΚ 137/Α) και ειδικό¬ 
τερα το άρθρο 23 παράγραφος 1. 

5. Την υπ’ αρ. 19658/841/14.4.83 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Κίνηση της διαδικα¬ 
σίας του Γενικού πολεοδομικού σχεδίου του ηπειρωτικού τμήματος, 
του νομού Αττικής» (ΦΕΚ 154/Δ/83 διόρθωση ΦΕΚ 457/Δ/84). , 

6. Την υπ’ αρ. 80993/86 απόφαση του Υπουργού Περιβάλλοντος, 
Χωροταξίας και Δημοσίων Έργων «Χαρακτηρισμός ως πυκνοδομημένης 
της πολεοδομικής ενότητας «Παραλίας» του δήμου Ασπροπύργου (ν. Αττι- 
κής)». 

7. Τις υπ’ αρ. 139/83, 60/84, 184/86, 291/86 και 223/86 
γνωμοδοτήσεις του δημοτικού συμβουλίου Ασπροπύργου. 

8. Την υπ’ αρ. 22/1986 γνωμοδότηση του Συμβουλίου Χωροταξίας, 
Οικισμού και Περιβάλλοντος Νομαρχιακού Διαμερίσματος Δυτυτής Αττυτής. 

9. Την υπ’ αρ. 47/1987 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Εγκρίνεται το πολεοδομικό σχέδιο της περιοχής «Παραλίας» του 
δήμου Ασπροπύργου (Αττικής), που έχει χαρακτηρισθεί ως πυκνο- 
δομημένο με την υπ’ αρ. 80993/3443/86 απόφαση του Υπουργού 
Περιβάλλοντος, Χωροταξίας και Δημοσίων Έργων, με τον καθορι¬ 
σμό οικοδομήσιμων χώρων, οδών, πεζοδρόμων, κοινοχρήστων, κοι¬ 
νωφελών λειτουργιών, νηπιαγωγείου - δημοτικού σχολείου, χώρου 
παιδικού σταθμού -. ΚΑΠΗ, σχολείου γυμνασίου-λυκείου, αθλητι¬ 
κών εγκαταστάσεων, όπως φαίνονται στα οκτώ (8) σχετικά χρωμα¬ 
τισμένα πρωτότυπα διαγράμματα σε κλίμακα 1:1000, που Θεωρή¬ 
θηκαν από τον Προϊστάμενο της Δ/νσης Πολεοδομικών Εφαρμογών 
με την υπ’ αρ. 14723/1987 πράξη του και που συνοπτικά τους 
αντίτυπα δημοσιεύονται με το παρόν διάταγμα. 

Άρθρο 2. 

Εγκρίνεται, όπως διατυπώνεται στα επόμενα άρθρα ο πολεοδομικός 
κανονισμός της περιοχής «Παραλία» του δήμου Ασπροπύργου της 
οποίας το πολεοδομικό σχέδιο εγκρίνεται με το άρθρο 1 του παρόντος 
κατά τομείς I και II που φαίνονται στα ίδια διαγράμματα. 

Άρθρο 3. 

1. Τομέας I: χρήσεις γενικής κατοικίας όπως προσδιορίζεται με το 
άρθρο 5 του Π. Δ/τος 81/1980 (ΦΕΚ 27/Α). 

2. Τομέας II: χρήσεις μη ιδιαιτέρως οχλουσών επαγγελματικών εγκατα¬ 
στάσεων, όπως προδιορίζονται στο άρθρο 6, του π.δ/τος 81/80, εκτός 
τις χρήσεις βιομηχανίας βιοτεχνίαι μη οχλούσαι που αναφέρονται στο εδάφιο 
Ζ. 

Άρθρο 4. 

Τα ελάχιστα όρια εμβαδού και προσώπου και οι λοιποί όροι και 
περιορισμοί δόμησης των οικοπέδων ορίζονται ως εξής: 

Α. Τομέας I 

1. Ελάχιστο πρόσωπο: δεκαοκτώ (18) μέτρα * 

Ελάχιστο εμβαδό: εξακόσια (600) τ.μ. 

2. Κατά παρέκκλιση των διατάξεων της προηγούμενης παραγράφου 
θεωρούνται άρτια και οικοδομήσιμα τα οικόπεδα: α) εφόσον κατά τη 
δημοσίευση του από 22.6.83 π.δ/τος (ΦΕΚ 284/Δ) έχουν: 

- Ελάχιστο πρόσωπο: οκτώ (8) μέτρα 

- Ελάχιστο εμβαδόν: εκατόν πενήντα (150) τ.μ, και 

β) με όποιες διαστάσεις εμφανίζονται μετά την έγκριση της οριστικής 
πράξης εφαρμογής της πολεοδομικής μελέτης. 

3. Επιπλέον των διατάξεων των παρ. 1 και 2 του παρόντος τα 
οικόπεδα θεωρούνται άρτια και οικοδομήσιμα εφόσον: α) μέσα σ’ αυτά 
εγγράφεται κάτοψη κτιρίου με ελάχιστη επιφάνεια 50 μ 2 και ελάχιστη 
διάσταση πέντε (5) μέτρα και β) δε δημιουργήθηκαν από κατάτμηση 
που έγινε κατά παράβαση των διατάξεων του από 22.6.1983 π.δ/τος 
«Καθορισμός ζώνης οικιστικού ελέγχου (ΖΟΕ) και κατώτατου ορίου 
κατάτμησης σε ολόκληρη την εκτός σχεδίου και εκτός ορίων οικισμών 
προϋφισταμένων του 1923 περιοχή του ν. Αττικής» (ΦΕΚ 284/Δ). 

4. Μέγιστο ποσοστό κάλυψης των οικοπέδων εβδομήντα τα 
εκατό (70%) της επιφάνειάς τους. 

5. Ο συντελεστής δόμησης ορίζεται ως εξής: 

- Για τμήμα οικοπέδου μέχρι 150 τ.μ. συντελεστής δόμησης ογδόντα 
εκατοστά ( 0 , 80 ). 

- Για τμήμα οικοπέδου άνω των 150 έως 300 τ.μ. συντελεστής 
δόμησης εξήντα εκατοστά (0,60). 

- Για τμήμα οικοπέδου άνω των 300 τ.μ. συντελεστής δόμησης είκοσι 
εκατοστά (0,20). 

6. Κατ’ εξαίρεση της προηγούμενης παραγράφου ορίζεται συντελε¬ 
στής δόμησης 1,20 για οικόπεδα εμβαδού μικρότερου των 150 μ 2 
εφόσον η συνολική επιφάνεια ορόφων δεν υπερβαίνει τα 120 μ 2 . Η 
εξαίρεση αυτή έχει εφαρμογή μόνο σε οικόπεδα που έχουν προκύψει 


από κατάτμηση μέχρι της 10.3.82 αφού αφαιρεθεί το εμβαδόν της 
εισφοράς σε γη σύμφωνα με το ν. 1337/83. 

7. Μέγιστο ύψος των κτιρίων οκτώ και μισό (8,50) μέτρα που 
προσαυξάνεται κατά δύο (2) μέτρα σε περίπτωση κατασκευής στέγης. 

8. Τομέας II \ 

1. Ελάχιστο πρόσωπο: δεκαοκτώ (18) μέτρα. 

Ελάχιστο εμβαδόν: οκτακόσια (800) τ.μ. 

2. Μέγιστο ποσοστό κάλυψης των οικοπέδων σαράντα τα εκατό (40%) 
της επιφάνειάς τους, 

3. Συντελεστής δόμησης σαράντα εκατοστά (0,40). 

4. Μέγιστο επιτρεπόμενο ύψος ένδεκα (11) μέτρα. 

Γ. Οι όροι και περιορισμοί δόμησης των χώρων ειδικών χρήσεων 
που καθορίζονται με το άρθρο 1 του παρόντος, ορίζονται ως εξής: 

1. Χώρος νηπιαγωγείου - δημοτικού σχολείου - γυμνασίου - λυ¬ 
κείου - αθλητικών εγκαταστάσεων. 

- Μέγιστο ποσοστό κάλυψης εβδομήντα τα εκατό (70%) της επιφάνειας 
του χώρου. 

- Συντελεστής δόμησης 0,4. 

- Μέγιστο επιτρεπόμενο ύψος του κτιρίου ένδεκα (11) μέτρα. 

2. Χώρος παιδικού σταθμού και κοινωφελών λειτουργιών. 

- Μέγιστο ποσοστό κάλυψης σαράντα τα εκατό (40%) της επιφάνειας 
του χώρου. 

- Συντελεστής δόμησης 0,4. 

- Μέγιστο επιτρεπόμενο ύψος του χτιρίου τέσσερα και μισό (4,50) μέτρα. 

3. Χώρος ανέγερσης κοινωφελών λειτουργιών 

- Μέγιστο ποσοστό κάλυψης σαράντα τα εκατό (40%) της επιφάνειας 
του χώρου. 

- Συντελεστής δόμησης 0,4. 

- Μέγιστο επιτρεπόμενο ύψος του κτιρίου ένδεκα (11) μέτρα. 

Δ. Για όλη την περιοχή που εντάσσεται στο σχέδιο με το άρθρο 1 
του παρόντος εφαρμόζονται επιπλέον τα εξής: 

α) Απαγορεύεται η κατασκευή κτιρίων επί υποστηλωμάτων (ΡΙΕΟΤΊ5). 

β) Τα κτίρια τοποθετούνται μέσα στο κόκκινο περίγραμμα, όπως 
φαίνονται στα ίδια διαγράμματα. 

γ) Η επιπλέον της επιτρεπόμενης κάλυψης επιφάνεια που διατίθε¬ 
ται για υπαίθριους χώρους στάθμευσης δεν μπορεί να υπερβαίνει 
το 10% του εμβαδού του οικοπέδου. 

Άρθρο 5. 

Χρήσεις που υπάρχουν και απαγορεύονται από τις διατάξεις του 
άρθρου 3 του παρόντος, εφόσον αφορούν μονάδες που η παραγωγική 
τους διαδικασία είναι υψηλής όχλησης, σύμφωνα με την ισχύουσα 
νομοθεσία, προκειμένου να παραμείνουν, επιβάλλεται η λήψη μέ¬ 
τρων περιβαλλοντικής προστασίας που καθορίζονται σε κάθε περί¬ 
πτωση από τις αρμόδιες υπηρεσίες του Υπουργείου Περιβάλλοντος, 
Χωροταξίας και Δημοσίων Έργων. 

Άρθρο 6. 

Η ισχύς του παρόντος διατάγματος, αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 16 Μαρτίου 1987 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΟΝ 

ΕΥΑΓΓΕΛΟΣ ΚΟΥΛΟΥΜΠΗΣ 

